ZAPISNIK

6. sjednice Vijeća Mjesnog odbora Kupinečki Kraljevec II
održane 14. prosinca 2021.,
s početkom u 20,00 sati
Nazočni članovi Vijeća: Marijan Tatar,  Ivan Maretić, Srećko Ašperger, Ivan Milača i Stjepan Tatar.
Ostali nazočni:

- Lidija Špišić, stručni referent za rad tijela mjesne samouprave

 - Srećko Tatar, član Vijeća Gradske četvrti Brezovica
Predsjedava Marijan Tatar, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 6. sjednicu Vijeća. Predlaže da se prije utvrđivanja dnevnog reda usvoji zapisnik 5. sjednice.

         Bez rasprave, jednoglasno (5 “za”), Vijeće prihvaća tekst zapisnika 5. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvanje.
         Vijeće je jednoglasno (5 “za”) usvojilo 
dnevni red:
1. Prijedlog zaključka o prijedlogu za rekonstrukciju mosta u ulici Potočka cesta

2. Prijedlog zaključka o prijedlogu za uvrštenje ulica Ašpergeri i Pavlići u popis nerazvrstanih 

    cesta I. reda

3. Obavijesti, pitanja i prijedlozi

    - Prijedlog Proračuna za 2022.- pregled planiranih sredstava po vrstama programa i planova

Ad 1)   Prijedlog zaključka o prijedlogu za rekonstrukciju mosta u ulici Potočka cesta
       Predsjednik Vijeća, Marijan Tatar otvara raspravu.
       Nakon kraće rasprave u kojoj su sudjelovali svi članovi Vijeća i član Vijeća Gradske četvrti Brezovica, Srećko Tatar, predsjednik Vijeća utvrđuje Prijedlog zaključka te ga daje na glasovanje.

          Vijeće je jednoglasno (5 “za”) donijelo
ZAKLJUČAK

o prijedlogu za rekonstrukciju mosta u ulici Potočka cesta  

1. Vijeće Mjesnog odbora Kupinečki Kraljevec II  razmotrilo  je  stanje mosta u ulici Potočka 

    cesta, koji se nalazi između ulica Franje i Pavlići.

2.  Obzirom da se na navedenoj lokaciji tijekom većih oborina voda prelijeva preko ceste i 

     okolnog zemljišta, kolnik često nije prohodan za osobna vozila te da je most  uslijed 

     neodržavanja u lošem stanju,  Vijeće ponovno traži da se hitno sazove komisijski očevid 

     kako bi se utvrdilo zadovoljava li most tehničke uvjete za promet te potrebne radove za 

     rekonstrukciju.

3. Ovaj zaključak dostavlja se Vijeću Gradske četvrti Brezovica na dalje postupanje.
Ad 2) Prijedlog zaključka o prijedlogu za uvrštenje ulica Ašpergeri i Pavlići u popis nerazvrstanih 
            cesta I. reda

           Predsjednik Vijeća otvara raspravu.
           Nakon kraće rasprave u kojoj su sudjelovali svi članovi Vijeća i član Vijeća Gradske četvrti Brezovica, Srećko Tatar, predsjednik Vijeća utvrđuje Prijedlog zaključka te ga daje na glasovanje.
          Vijeće je jednoglasno (5 “za”) donijelo

ZAKLJUČAK

o prijedlogu uvrštenja ulica Ašpergeri i Pavlići u popis nerazvrstanih cesta I. reda  

1. Vijeće Mjesnog odbora Kupinečki Kraljevec II  razmotrilo  je  popis nerazvrstanih cesta I. 

     reda na području Grada Zagreba te je uočilo da u isti nisu uvrštene prometnice Ašpergeri i 

     Pavlići.

2.  Budući da navedenim prometnicama prometuju autobusi javnog gradskog i školskog 

     prijevoza te da površina  i očuvanje temeljnih svojstava kolnika premašuje financijsku 

     mogućnost održavanja iz sredstava Plana malih komunalnih akcija Mjesnog odbora 

     Kupinečki Kraljevec II. i Plana komunalnih aktivnosti Gradske četvrti Brezovica, Vijeće 

     traži da nadležna tijela poduzmu radnje potrebne za  uvrštenje navedenih prometnica u popis 

     nerazvrstanih cesta I. reda.

3. Vijeće napominje da je u tijeku nova katastarska izmjera K.o. Kupinečki Kraljevec u sklopu 

     koje će se riješiti imovinsko-pravni status trase predmetnih prometnica  kao javnih dobara  

     u općoj uporabi u vlasništvu Grada Zagreba, a samim time i administrativne prepreke 

     vezano uz projekte održavanja i građenja.

4. Ovaj zaključak dostavlja se Vijeću Gradske četvrti Brezovica na dalje postupanje.
Ad 3) Obavijesti, pitanja i prijedlozi
          Predsjednik Vijeća konstatira da će upit u vezi  oglasne ploče na raskrižju ulica Kraljevečka cesta i Ašpergeri poslati prema Zrinjevcu.       
          Obzirom da se nitko ne javlja za riječ, predsjednik Vijeća zaključuje 6. sjednicu.

         Dovršeno u 20,50 sati.
    Zapisnik vodila:

       Lidija Špišić

         KLASA:026-02/21-002/2331
         URBROJ:251-06-11-808-21-2
         Kupinečki Kraljevec, 14. prosinca 2021.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
